

สำเนาคู่ฉบับ

ที่ มท ๐๘๐4.6/ว กรมส่งเสริมการปกครองท้องถิ่น

 ถนนนครราชสีมา กทม. 10300

 มกราคม 2566

เรื่อง โครงการยกระดับประสิทธิภาพการบริหารราชการส่วนท้องถิ่นส่งเสริมและพัฒนาประสิทธิภาพด้านคุณธรรม
และความโปร่งใสในการดำเนินงาน (Integrity and Transparency Assessment : ITA) ประจำปีงบประมาณ พ.ศ. 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายละเอียดโครงการ จำนวน 1 ชุด

 2. กำหนดการโครงการ จำนวน 1 ฉบับ

 ด้วยกรมส่งเสริมการปกครองท้องถิ่น ได้จัดทำโครงการยกระดับประสิทธิภาพการบริหารราชการส่วนท้องถิ่นส่งเสริมและพัฒนาประสิทธิภาพด้านคุณธรรมและความโปร่งใสในการดำเนินงาน (Integrity and Transparency Assessment : ITA) ประจำปีงบประมาณ พ.ศ. 2566 ซึ่งมีกลุ่มเป้าหมายประกอบด้วย บุคลากรของสำนักงานส่งเสริมการปกครองท้องถิ่นจังหวัด องค์กรปกครองส่วนท้องถิ่น
และเมืองพัทยา จำนวน 305 คน โดยมีวัตถุประสงค์เพื่อเสริมสร้างความรู้ความเข้าใจให้แก่บุคลากรดังกล่าว และขับเคลื่อนการประเมิน ITA ขององค์กรปกครองส่วนท้องถิ่นให้มีประสิทธิภาพและประสิทธิผล ระหว่างวันที่ 31 มกราคม 2566 - 2 กุมภาพันธ์ 2566 ณ โรงแรมรอยัลริเวอร์ ถนนจรัญสนิทวงศ์ แขวงบางพลัด เขตบางพลัด กรุงเทพฯ

 กรมส่งเสริมการปกครองท้องถิ่น พิจารณาแล้วเพื่อให้การดำเนินการเป็นไปตามวัตถุประสงค์ จึงขอความร่วมมือจังหวัดมอบหมายผู้แทนสำนักงานส่งเสริมการปกครองท้องถิ่นจังหวัด จำนวน 1 คน
และแจ้งองค์การบริหารส่วนจังหวัด จำนวน 1 คน เทศบาล จำนวน 1 คน และองค์การบริหารส่วนตำบล จำนวน 1 คน เข้าร่วมโครงการดังกล่าว สำหรับจังหวัดชลบุรีให้แจ้งเพิ่มเมืองพัทยา จำนวน 1 คน ทั้งนี้
กรมส่งเสริมการปกครองท้องถิ่นจะเป็นผู้รับผิดชอบค่าอาหารกลางวัน ค่าอาหารว่างและเครื่องดื่ม และค่าที่พัก
ในระหว่างการอบรม สำหรับค่าพาหนะ และค่าใช้จ่ายอื่นในระหว่างการเดินทางให้เบิกจ่ายจากต้นสังกัด
โดยขอให้แจ้งยืนยันการเข้าร่วมอบรม ภายในวันที่ 23 มกราคม 2566 ผ่าน QR CODE ท้ายหนังสือฉบับนี้

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองกฎหมายและระเบียบท้องถิ่น

ศูนย์ปฏิบัติการต่อต้านการทุจริต

โทร./โทรสาร ๐-๒๒๔๑-๙๐00 ต่อ 5408

ไปรษณีย์อิเล็กทรอนิกส์ saraban@dla.go.th

ผู้ประสานงาน กุลชาติ อารีราษฎร์พิทักษ์ โทร. 099-361-9982

รอง อสถ. ............................................

ผอ.กม. ................................................

หน.สนง.ศปท. .....................................

นก.ชก. ................................................

พวผ. ....................................................

พิมพ์/ทาน กุลชาติ

